Ploi abundente și pericol de inundații în Capitală. Nicușor Dan: Nicăieri în lume sistemele nu sunt pregătite, dar stăm destul de bine
În București, autoritățile se așteaptă la ploi și vânt puternic. Mâine și luni, Capitala se va afla sub cod portocaliu de vreme extremă. Cu puncte cheie vulnerabile în fața cantităților mari de apă, Bucureștiul este ,,protejat” de zone improvizate, nereparate de zeci de ani - conform unui raport al Curții de Conturi. Primarul Capitalei, Nicușor Dan, spune că niciun oraș nu este în realitate pregătit pentru situații extreme.